**ДО**

**ОБЩИНСКИ СЪВЕТ**

**ГРАД ЕЛХОВО**

**ДОКЛАДНА ЗАПИСКА**

**от Петър Андреев Киров – Кмет на община Елхово**

**Относно: Преобразуване на Общински детски комплекс-Елхово в Център за подкрепа за личностно развитие - Общински детски комплекс-Елхово**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Новият закон за предучилищното и училищното образование /ЗПУО/, обнародван в ДВ.бр.79 от 13 октомври 2015 г., влезе в сила от 01.08.2016 г. В. §18, ал.1, т.1 от Преходните и заключителните разпоредби на същия закон съществуващите общински обслужващи звена-извънучилищни педагогически учреждения продължават да осъществяват дейността си като центрове за подкрепа за личностно развитие в зависимост от дейността си по чл.49 от ЗПУО, като имат право да запазят наименованията си.

Съобразно посочената норма от 01.08.2016 г. Общински детски комплекс - Елхово продължава да функционира като Център за подкрепа за личностно развитие - Общински детски комплекс Елхово. Трудовите правоотношения на работещите в бившия вече Общински детски комплекс - Елхово се уреждат съгласно чл.123 от Кодекса на труда, което е регламентирано в §18, ал.5 от ЗПУО.

Според §18, ал.2 от ЗПУО е необходимо след решение на общински съвет Елхово кметът на общината да определи със заповед дейността на центъра за подкрепа за личностно развитие - Общински детски комплекс - Елхово по чл.49 от ЗПУО .

Общински детски комплекс – Елхово е създаден като извънучилищно педагогическо учреждение-Център за работа с деца през 1990 година //Постановление 43 на МС / 01.06.1990 година/. На основание чл.10, ал.3 от Закона за народната просвета /ЗНП/, чл.12, ал 1 от Правилника за прилагане на ЗНП и Решение № 2 на Общински съвет – Елхово от 04.06.1993 г., със заповед РД-`14-64/29.06.1994 г. на министъра на образованието е преобразувано в ОДК като обслужващо звено – юридическо лице на бюджетна издръжка със седалище : гр.Елхово, ул.”Калоян” 13. Предмет на дейността е осъществяване на държавната политика за работа с деца и ученици чрез организиране на дейности в свободното им време за развитие на индивидуалните им способности и дарования в областта на изкуството, науката, техниката, спорта и туризма.

ОДК – Елхово участва в провеждането и реализирането на образователната и културна политика на Община Елхово, насочена към децата и учениците .

Основна стратегическа цел на Общински детски комплекс – Елхово е осмисляне свободното време на децата и учениците от Община Елхово, стимулиране и развитие на творческия им потенциал , както и цялостното физическо, психическо и социално благополучие на подрастващите. Към настоящия момент в ОДК – Елхово се обучават и възпитават 424 деца и ученици, включени в 25 постоянни и временни групи.

Във връзка с гореизложеното предлагам на Общински съвет - Елхово да вземе следните

**РЕШЕНИЯ :**

 1. На основание чл.21, ал.1, т.23 от ЗМСМА и във връзка с §18, ал1, т.1 от ЗПУО преименува Общински детски комплекс - Елхово в

Център за подкрепа за личностно развитие - Общински детски комплекс Елхово.

2. На основание чл.21, ал.1, т.23 от ЗМСМА и във връзка с §18, ал1, т.1 и ал.2 от Преходните и заключителните разпоредби от ЗПУО

дава съгласие в Центъра за подкрепа за личностно развитие - Общински детски комплекс Елхово да бъдат развивани всички дейности, посочени в чл.49, ал.1 от ЗПУО, а именно:

 - развитие на интересите, компетентностите и изявата в областта на науките, технологиите, изкуствата и спорта;

 - кариерно ориентиране и консултиране;

 - превантивна, диагностична, рехабилитационна, корекционна и ресоциализираща работа с деца и ученици;

 - ресурсно подпомагане на деца и ученици със специални образователни потребности;

 - педагогическа и психологическа подкрепа;

 - прилагане на програми за подкрепа и обучение за семействата на децата и учениците с увреждания.

3. Упълномощава кмета на община Елхово да определи със заповед дейността по чл.49 от ЗПУО.

4. Съхраняването на задължителната документация на Общински детски комплекс - Елхово да се осъществи, съгласно Закона за Националния архивен фонд, Наредбата за реда за организирането, оброботването, експертизата, съхранението и използването на документите в учрежденския архив на държавните и общински институции и Наредба № 4 от 16.04.2003 г. за документите за системата на Народната просвета.

**ПЕТЪР КИРОВ** Изг.:В.Димитрова-секретар

***Кмет на община Елхово*** Съгл.:Сл.Дражева-юрисконсулт